আমাদের অনেকের হয়তোবা এ কথা জানা নেই যে এই দেশত্যাগী রোহিঙ্গারা একদা বার্মায় (মিয়ানমারের) নাগরিক হিসেবে সরকারিভাবেই স্বীকৃত ছিল। কিন্তু বেশ কিছুকাল হলো তারা আর ওই দেশের নাগরিক হিসেবে স্বীকৃত নয় কারণ তাদের নাগরিকত্ব সরকারিভাবেই বাতিল করা হয়েছে। আমার বিবেচনায় যত প্রকার নির্যাতনই তাদের বিরুদ্ধে আমরা প্রত্যক্ষ করি না কেন যেমন খুন, লুটপাট, বাড়িঘরে অগ্নিসংযোগ, নারী নির্যাতন, নারী ধর্ষণ প্রভৃতি তার চাইতেও নিষ্ঠুর এবং ভয়াবহ নির্যাতন হলো নাগরিকত্ব হরণ।